বেকারত্ব সমস্যা ও দ্রব্যমূল্য বাড়ার প্রতিবাদে ২০১০ সালের মাঝামাঝি সময় থেকেই বিক্ষোভ আরম্ভ হয়। ২০১১ সালের জানুয়ারি মাসে এ বিক্ষোভ মারাত্মক আকার ধারণ করে। সৃষ্ট সহিংসতায় নিহত হয় প্রায় শ খানেক মানুষ। গণবিক্ষোভের মুখে তিউনিসিয়ার প্রেসিডেন্ট জাইন-এল আবেদিন বেন আলী ১৪ জানুয়ারি ২০১১ পার্লামেন্ট ভেঙে দেন। এবং পরবর্তীতে দেশ থেকে পালিয়ে যান। এরপর ১৭ জানুয়ারি ২০১১ নতুন অন্তর্বর্তী ঐকমত্যের সরকার ঘোষণা করা হয়। নতুন সরকার ২৩ অক্টোবর ২০১১ সাধারণ নির্বাচনের আয়োজন করে। এতে ‘আন-নাহদা পার্টি’ সংখ্যাগরিষ্ঠতা লাভ করে এবং প্রধানমন্ত্রী নির্বাচিত হয়েছেন হামাদি জেবালি।